На основу члана 32. став 1. тачка 6. Закона о локалној самоуправи („Сл. Гласник PС“ бр.129/2007, 83/2014-др. Закон, 101/2016 др. Закон и 47/2018), члана 40. став 1. тачка 6. Статута Општине Гаџин Хан („Службени лист Града Ниша“, бр. 10/2019) Скупштина општине Гаџин Хан, на седници одржаној дана 28.06. 2019.године, донела је

**ОДЛУКУ О НАГРАЂИВАЊУ ДАРОВИТИХ**

**УЧЕНИКА, СТУДЕНАТА И МЛАДИХ ЉУДИ**

I ОСНОВНЕ ОДРЕДБЕ

Члан 1.

 Овом Одлуком утврђује се могућност награђивања даровитих ученика, студената и младих људи, критеријуми и начин награђивања, као и начин доделе финансијске помоћи даровитим младим људима (изван система школовања) који постижу значајне резултате, а имају најмање две године пребивалиште у општини Гаџин Хан, као и начин рада Комисије за награђивање.

Овом Одлуком подстиче се и стимулише рад и развој даровитих ученика, студената и младих људи у циљу постизања натпросечних резултата у области образовања, науке, технике, културе, уметности и спорта, а који на овај начин афирмишу Општину Гаџин Хан.

Члан 2.

За подстицај рада датовитих ученика, студената и даровитих младих људи ( у даљем тексту млади) у буџету Општине Гаџин Хан обезбеђују се средства која ће се користити за:

1. награђивање даровитих ученика;
2. награђивање даровитих студената;
3. награђивање даровитих младих људи;
4. новчане накнаде за трошкове стваралаштва, и
5. новчане накнаде за трошкове учешћа на такмичењима.

II ПОСЕБНЕ ОДРЕДБЕ

Члан 3.

1. Да би се сматрали даровитим ученицима у смислу ове Одлуке ученици морају испуњавати кумулативно следеће опште услове:
2. да су ученици основних и средњих школа које се финансирају из буџета;
3. да су ученици који имају просечне оцене у досадашњим годинама школовања најмање 4,5

Члан 4.

1. Да би се сматрали даровитим студентима у смислу ове Одлуке студенти морају испуњавати кумулативно следеће опште услове:
2. да су студенти на буџету;
3. да имају најмање просечну оцену 9,0

III КОМИСИЈА ЗА НАГРАЂИВАЊЕ

Члан 5.

О додели средстава за награђивање или финансијску помоћ из ове Одлуке одлучује Комисија за награђивање (у даљем тексту Комисија) коју именује Општинско веће својим решењем.

Члан 6.

Комисија има пет чланова из реда познавалаца области образовања, културе и спорта, научних стваралаца и представника Општине Гаџин Хан.

Мандат Комисије траје четири године.

Рад Комисије је јаван.

Члан 7.

Стручне и административно техничке послове за потребе Комисије обавља надлежна служба Општинске управе.

Члан 8.

Задатак Комисије је да:

-донесе пословник о свом раду;

-прати рад даровитих младих

-предлаже мере за подстицај развоја даровитих младих

-утврди додатне критеријуме и мерила за остваривање права утврђених овом

 Одлуком

-утврди износ награде и донесе одлуку о њиховој додели

-утврди износ новчаних накнада и трошкова и донесе одлуку о додели.

Члан 9.

Комисија доноси одлуку на писмено образложени предлог школе, спортског савеза, Привредне коморе, професора који је спремао студента, ментора на научно истраживачком пројекту или ментора на докторским студијама и других релевантних организација.

Предлог за доделу награде садржи име и презиме кандидата за награду, врсту, време и место одржавања такмичења и доказ о оствареним резултатима.

Члан 10.

Комисија може у обављању задатака из члана 9. ове Одлуке затражити додатно мишљење и препоруке од основних и средњих школа, факултета, Министарства просвете, науке и технолошког развоја, Спортског савеза и других релевантних органа и организација.

Члан 11.

Одлуку о додели награда на основу утврђених критеријума доноси Комисија.

Комисија доноси одлуку о додели и висини новчаних награда на основу расположивих средстава у буџету Општине Гаџин Хан.

Комисија посебно утврђује критеријуме за награђивање и висину награда за ученике који освоје једно од прва три места на :

- појединачним такмичењима из наставних предмета основног и средњег образовања

- екипним такмичењима

Члан 12.

Евиденцију о додељеним наградама и финансијским помоћима из ове Одлуке води надлежна служба Општинске управе.

Члан 13.

Награде из ове Одлуке додељује Председник општине.

IV НАГРАЂИВАЊЕ ДАТОВИТИХ УЧЕНИКА

Члан 14.

1. Ученици основних и средњих школа могу се наградити за:
2. освојено једно од прва три места са републичких и међународних такмичења у организацији Министарства просвете;
3. изузетне резултате из области науке, културно уметничког стваралаштва и спорта за које имају званичне доказе и признања (републичка и међународна);
4. ученици завршних разреда средње школе који су освојили једно од прва три места на међународним олимпијадама знања
5. званично признат проналазачки, ауторски или иноваторски рад;
6. признање школе „Ђак генерације“
7. за друге остварене резултате на наступима са значајном међународном, репуличком и регионалном референцом

V НАГРАЂИВАЊЕ ДАРОВИТИХ СТУДЕНАТА

Члан 15.

Студенти се могу наградити за:

1. добијену диплому „ Најбољи студент факултета“ или “Најбољи студент Универзитета“
2. званично признат проналазачки, ауторски или иноваторски рад или рад прихваћен на симпозијуму или конгресу у земљи и иностранству;
3. студенти који су на докторским студијама одбранили докторат;
4. за друге остварене резултате са значајном међународном, републичком и регионалном референцом.

VI НАГРАЂИВАЊЕ ДАРОВИТИХ МЛАДИХ ЉУДИ

Члан 16.

Могу се наградити даровити млади људи:

1. који имају званично признат проналазачки, ауторски или иноваторски рад у земљи или иностранству;
2. који имају постигнуте резултате из области науке, иноваторства, културно уметничког стваралаштва и спорта за које имају званичне доказе и признања у земљи или иностранству.

VII НОВЧАНЕ НАКНАДЕ

Члан 17.

Даровити ученици, студенти и млади људи могу поднети захтев за доделу новчане накнаде за трошкове које имају на пољу стручног усавршавања, научног и културно уметничког стваралаштва и истраживачког рада за:

- набавку стручне литературе и учила;

- студијска путовања и боравак у иностранству;

- експериментали део доктората;

- пријаве и одбране докторске дисертације;

- објављивање докторске дисертације и

- друге неопходне трошкове.

Члан 18.

Захтев се подноси Комисији која доноси одлуку о додели и износу средстава.

Подносилац захтева који није задовољан одлуком Комисије може поднети приговор у року од осам дана Општинском већу.

VIII ЗАВРШНЕ ОДРЕДБЕ

Члан 19.

Ова Одлука ступа на снагу осмог дана од дана објављивања у „Службеном листу града Ниша“.

Број:

У Гаџином Хану, 28.06.2019.године

СКУПШТИНА ОПШТИНЕ ГАЏИН ХАН

 Председник

 Саша Ђорђевић